**AJUTOR PENTRU ÎNCĂLZIREA LOCUINȚEI**

**Titularul ajutorului pentru încălzirea locuinței**: reprezentantul familiei sau după caz, persoana singură care îndeplinește condițiile legale de acordare a ajutorului, care solicită acordarea acestuia și care poate fi, după caz;proprietarul locuinței, succesorul de drept al acestuia, persoana care a înstrăinat locuința în baza unui contract de vânzare-cumpărare cu clauza de întreținere, titularul contractului de închiriere, comodat, concesiune al acestuia ori alt membru de familie major, împuternicit de proprietarul locuinței sau de titularul contractului de închiriere ori, după caz, reprezentantul legal al perosanei singure care nu a împlinit vârsta de 16 ani.

**Beneficiarul ajutorului pentru încălzirea locuinţei:** familia sau persoana singură.

Ajutorul pentru încălzirea locuinţei se acordă pe bază de cerere şi declaraţie pe propria răspundere privind componenţa familiei şi veniturile realizate.

Prevederi legale: Legea nr. 226/2021 privind stabilirea măsurilor de protecţie socială pentru consumatorul vulnerabil de energie

HG nr. 1073/2021 privind Normele metodologice de aplicare a prevederilor Legii nr. 226/2021 privind stabilirea măsurilor de protecţie socială pentru consumatorul vulnerabil de energie, Ajutoarele pentru încălzire şi suplimentul pentru energie se acordă în funcţie de venitul mediu net lunar pe membru de familie, respectiv al persoanei singure. Venitul mediu net lunar până la care se acordă ajutorul pentru încălzire este de 1.386 lei/persoană, în cazul familiei şi de 2.053 lei, în cazul persoanei singure.

**Cuantumul ajutorului pentru încălzirea locuinţei**, în funcţie de sistemul de încălzire utilizat prin raportare la venituri, este:

1.     Între 25 lei – 250 lei pentru consumatorii vulnerabili care utilizează pentru încălzirea locuinței gaze naturale;

2.     Între 50 lei – 500 lei pentru consumatorii vulnerabili care utilizează pentru încălzirea locuinței energie electrică;

3.     Între 32 lei – 320 lei pentru consumatorii vulnerabili care utilizează pentru încălzirea locuinței combustibili solizi şi/sau petrolieri;

4.     Procent cuprins între 10-100% din valoarea consumului lunar pentru consumatorii vulnerabili care utilizează pentru încălzirea locuinței energie termică în sistem centralizat.

**Cuantum suplimentului pentru energie**, în funcţie de sistemul de încălzire utilizat prin raportare la venituri, este:

a) 30 lei/lună pentru consumul de energie electrică;

b) 10 lei/lună pentru consumul de gaze naturale;

c) 10lei/lună pentru consumul de energie termică;

d) 20 lei/lună pentru consumul de combustibili solizi şi/sau petrolieri

**Acte necesare pentru acordarea ajutorului pentru încălzirea locuinţei și a suplimentului pentru energie, acordat conform Legii nr.226/2021 privind stabilirea măsurilor de protecție socială pentru consumatorul vulnerabil de energie**

* Cerere – declarație pe propria răspundere pentru acordarea unor drepturi de asistență socială
* Copii acte de identitate ale solicitantului şi ale membrilor familiei/gospodăriei
* Copie certificat de căsătorie sau după caz, copie hotărâre de divorț/act notarial
* Declaraţie pe propria răspundere că persoanele sunt despărţite în fapt şi data la care partenerul a părăsit imobilul - dacă este cazul.
* Certificat de deces - dacă este cazul .
* Copie hotărâre judecătorească definitivă de încredinţare a copilului sau de încuviinţare a adopţiei, de plasament familial al minorului – dacă este cazul.
* Documentele în baza cărora solicitantul deţine locuinţa (contract de vânzare-cumpărare, contract de vânzare cumpărare cu clauză de întreținere sau clauză de habitație, contract de închiriere, contract comodat însoțit de copia CI/BI al proprietarului, certificat de moştenitor etc.);
* Adeverinţă eliberată de către asociația de proprietari/locatari în care să se menționeze numărul membrilor de familie, numele și prenumele acestora și codul scară;
* Adeverinţă de salariu pentru fiecare membru al familiei care lucrează cu contract legal, în care să se specifice salariul net obţinut în luna anterioară depunerii cererii, inclusiv valoarea bonurilor de masă sau menţiunea că nu se primesc bonuri din partea instituţiei; copie taloane pensie sau alt act doveditor (în sezonul curent 2024-2025) din luna AUGUST; copie talon (plasament sau alte indemnizaţii) - din luna anterioară depunerii cererii; copii taloane indemnizaţie handicap sau orice alte indemnizaţii/stimulente acordate conform legii - din luna anterioară depunerii cererii; taloane somaj din luna anterioară depunerii cererii; venituri obținute din străinătate: contract de muncă/fluturaș de salariu.
* Declaraţie pe propria răspundere a titularilor /membrilor care nu realizează venituri (dacă este cazul);
* Declaraţie pe propria răspundere a titularilor/membrilor care realizează venituri ocazionale (dacă este cazul);
* Factură energie termică, gaze naturale, energie electrică - după caz; - toate paginile
* Contract de debransare energie termică sau gaze naturale în cazul în care se solicită ajutor pentru încălzirea locuinţei cu energie electrică.
* Orice alte documente solicitate, după caz.
* Declarație – obligatiile solicitantului
* Informare privind prelucrarea datelor

**Acte necesare pentru acordarea ajutorului pentru încălzirea locuinţei și a suplimentului pentru energie pentru pensionari**

* Cerere
* Copii acte de identitate ale membrilor din familie/gospodărie
* Certificat de deces - dacă este cazul .
* Documentele în baza cărora solicitantul deţine locuinţa (contract de vânzare-cumpărare,  certificat de moştenitor etc.);
* Adeverinţă eliberată de către asociația de proprietari/locatari
* Copie taloane pensie sau alt act doveditor (în sezonul curent 2024-2025) din luna AUGUST;
* Factură energie termică, gaze naturale, energie electrică - după caz; - toate paginile
* Declarație – obligațiile solicitantului
* Informare privind prelucrarea datelor